open-index/open-wikipedia-markdown huggingface dataset:
Ολέγκ Γιαροσλάβιτς

Ο **Ολέγκ Γιαροσλάβιτς** ο *γιος της Ναστάσιας*, ουκραν. Олег Ярославович Настасіч (μετά το 1161 - 1189) από τον Οίκο των Ρουρικιδών-Γαλικίας ήταν πρίγκιπας της Γαλικίας (1187, 89).

## Βιογραφία
Ήταν νόθος γιος τού Γιαροσλάβ τού *νουνεχούς* (osmomysl) και της ερωμένης του Ναστάσιας, κόρης ενός βογιάρου τού τόπου. Οι άλλοι βογιάροι την κατηγόρησαν για μαγεία και την έκαψαν· εξανάγκασαν τον Γιαροσλάβ να επαναφέρει τη νόμιμη σύζυγό του, που την είχε διώξει και να φυλακίσει τον Ολέγκ.

Ο πατέρας του απεβίωσε το 1187, αφήνοντας το Περεμίσλ στον μόνο νόμιμο γιο του Βλαντίμιρ Β΄ και όρισε τον Ολέγκ διάδοχό του στη Γαλικία, ζητώντας από τους κατοίκους να τον κρατήσουν ηγεμόνα τους. Όμως όταν απεβίωσε ο Βλαντίμιρ Β΄, ο Ολέγκ εκτοπίστηκε και ζήτησε τη συνδρομή τού Ρούρικ πρίγκιπα τού Σμολένσκ (4ου εξαδέλφου τού πατέρα του), αλλά δεν την έλαβε. Έτσι πήγε στον Καζιμίρ Β΄ της Πολωνίας τον *δίκαιο*.

Ο Βλαντίμιρ Β΄ ήταν έκλυτος και ζούσε άσωτη ζωή· μάλιστα παντρεύτηκε τη σύζυγο ενός ιερέα. Όταν οι βογιάροι απείλησαν να την σκοτώσουν, ο Βλαντίμιρ Β΄ την πήρε με τους δύο γιους του και πήγαν στον Μπέλα Β΄ της Ουγγαρίας. Ένα μεταγενέστερο χρονικό αναφέρει μία άλλη εκδοχή: ο Ολέγκ και ο Καζιμίρ Β΄ νίκησαν τον Βλαντίμιρ Β΄ και τον ανάγκασαν να φύγει στην Ουγγαρία· έτσι ο Καζιμίρ Β΄ εγκατέστησε τον Ολέγκ στη Γαλικία.

Οι κάτοικοι της Γαλικίας τον δηλητηρίασαν και κάλεσαν τον Ρόμαν πρίγκιπα της Βολινίας (4ο εξάδελφο τού πατέρα του) να γίνει πρίγκιπας και της Γαλικίας.

## Παραπομπές


## Πηγές
* Dimnik, Martin: The Dynasty of Chernigov – 1146–1246; Cambridge University Press, 2003, Cambridge; ISBN 978-0-521-03981-9.

Κατηγορία:Ρουρικίδες
Ηρακλή Ντανίλοβιτς

Ο **Ηρακλή Ντανίλοβιτς**, ουκραν. Іраклі Данилович (π. 1223 - μετά το 1240) από τον Οίκο των Ρουρικιδών-Κιέβου ήταν διάδοχος της Γαλικίας-Βολινίας (i.e. Ρουθηνίας).

Ήταν ο πρωτότοκος γιος τού Δανιήλ πρίγκιπα, μετέπειτα βασιλιά, της Γαλικίας-Βολινίας (Ρουθηνίας) και της Άννας των Ρουρικιδών, κόρης τού Μστισλάβ του *τολμηρού* πρίγκιπα του Νόβγκοροντ.

Αδέλφια του ήταν ο Λέων Α΄ της Γαλικίας, ο Ρόμαν Ντανίλοβιτς, ο Σβαρν, ο Μστισλάβ, η Περεγιασλάβα σύζυγος τού Σιέμοβιτ Α΄ της Μασοβίας, η Ουστίνια σύζυγος τού Αντρέι Β΄ του Βλαντίμιρ και η Σοφία σύζυγος τού Ερρίκου Ε΄ του Σβάρτσμπουρκ-Μπλάνκενμπουρκ.

Το 1264 απεβίωσε ο πατέρας του και τον διαδέχθηκε ο δευτερότοκος γιος του Λεβ (Λέων) Α΄ ως βασιλιάς της Ρουθηνίας.

## Πηγές
* Danylo Romanovych at the Encyclopedia of Ukraine
* 

Κατηγορία:Ρουρικίδες
Κάτω γνάθος (άνθρωπος)

thumb|right|250px|Κάτω γνάθος του ανθρώπου
thumb|right|250px|Κάτω γνάθος του ανθρώπου

Η **κάτω γνάθος του ανθρώπου** είναι το κινητό μέρος της γνάθου, η οποία είναι το μόνο κινητό οστό του κρανίου.  Συνδέονται μέσω της κροταφογναθικής άρθρωσης (ΚΓΑ) η οποία σχηματίζεται από την κροταφική γλύνη της άνω γνάθου και τον κόνδυλο της κάτω γνάθου. Στο κυρίως σώμα αμφότερων των γνάθων βρίσκονται τα φατνία, κοιλότητες μέσα στις οποίες εδράζονται οι ρίζες των δοντιών.

Η κύρια λειτουργία των γνάθων σχετίζεται με τη μάσηση, στην οποία λαμβάνουν μέρος, με παθητικό τρόπο η άνω και με ενεργητικό η κάτω. Ένα πλήθος μυών, όπως ο μασητήρας μυς, ρυθμίζουν τις κινήσεις της κάτω γνάθου, οι οποίες ελέγχονται από συνδέσμους, όπως λ.χ. ο αγκιστρογναθικός, που με την παρουσία του περιορίζει το άνοιγμα του στόματος σε φυσιολογικά όρια. Σε περίπτωση κατάγματος των γνάθων, λόγω ατυχήματος, εφαρμόζεται η διαγναθική ακινητοποίηση και ο ασθενής τρέφεται δια σωλήνος ο οποίος εισέρχεται στο στόμα από το οπίσθιο πέρας του οδοντικού φραγμού. Η Κροταφογναθική άρθρωση (ή διάρθρωση) λαμβάνει επίσης μέρος (δευτερευόντως) στη διαδικασία της κατάποσης, της ομιλίας και του γέλωτα.

Στον άνθρωπο το πάχος των γνάθων ποικίλλει ανά ηλικία και φύλο, είναι δε καθοριστικός παράγοντας για την εφαρμογή οδοντικών εμφυτευμάτων, σε περίπτωση νωδότητας. Από την κάτω γνάθο διέρχεται το κάτω φατνιακό νεύρο, που αποτελεί κλάδο του τριδύμου νεύρου. Με την πάροδο του χρόνου, τα οστά των γνάθων απορροφούνται, προς τα έσω αυτό της άνου γνάθου και προς τα έξω το αντίστοιχο της κάτω γνάθου (προγναθισμός). Ωστόσο, ο προγναθισμός μπορεί να ενυπάρχει και σε νεαρά άτομα.

Το οστό των γνάθων είναι ιδιαίτερα ευαίσθητο σε περιπτώσεις ακτινοθεραπείας η οποία εφαρμόζεται για τον καρκίνο και μπορεί στη συνέχεια να προσβληθεί από οστεοακτινονέκρωση, που είναι μια επικίνδυνη επιπλοκή.

Η κάτω γνάθος συνιστά ενιαία οστική οντότητα, αποτελούμενη από τέσσερα μέρη, το σώμα (κεντρικό τμήμα, επί του οποίου εκφύονται τα δόντια), τους δυο κλάδους που ενώνουν το σώμα με τις απολήξεις του οστού, τους δυο κονδύλους (οι οποίοι συμπλέκονται με το κροταφικό οστό της άνω γνάθου για τη δημιουργία της κροταφογναθικής άρθρωσης) και τις δυο κορωνοειδείς αποφύσεις, οι οποίες βρίσκονται στις δυο άκρες της κάτω γνάθου και χρησιμεύουν για την πρόσφυση των μυών της περιοχής. Στην κάτω γνάθο υπάρχουν και δυο τρήματα, ανοίγματα του οστού της από όπου διέρχονται αγγεία και νεύρα. Πρόκειται για το γενειακό τρήμα και για το γναθιαίο τρήμα.

Κατηγορία:Κρανίο
Βασίλκο Ροστισλάβιτς

Ο **Βασίλκο Ροστισλάβιτς**, ουκραν. Василько Ростиславич (άκμασε 1092) από τον Οίκο των Ρουρικιδών-Γαλικίας ήταν ο πρώτος πρίγκιπας τού Τερεμπόβλ (1092-).

## Βιογραφία
Ήταν γιος τού Ροστισλάβ πρίγκιπα τού Τμουταρακάν και -σύμφωνα με τον ιστορικό Μαρτίν Ντιμνίκ- της Άννας Λάνκα των Άρπαντ, κόρης τού Μπέλα Α΄ της Ουγγαρίας.

Αδελφός του ήταν ο Βολοντάρ πρίγκιπας τού Περεμίσλ. Ο πάππος του Βλαντίμιρ απεβίωσε νωρίς και δεν είχε προλάβει να κυβερνήσει ως πρίγκιπας κάποια πόλη, έτσι σύμφωνα με τη *βαθμιδωτή διαδοχή* των Ρώσων οι απόγονοί του εξαιρούντο της διαδοχής στο μεγάλο πριγκιπάτο τού Κιέβου· όμως οι θείοι τού Ροστισλάβ τού έδωσαν την πιο δυτική περιοχή, τη Γαλικία, στην οποία κυβέρνησε, διαδεχόμενος από τους απογόνους του.

## Πηγές
* Rostyslavych Vasylko / Ukrainians in the world 
* Bárány, Attila (2012). "The Expansion of the Kingdom of Hungary in the Middle Ages (1000–1490)". In Berend, Nóra. The Expansion of Central Europe in the Middle Ages. Ashgate Variorum. pp. 333–380. ISBN 978-1-4094-2245-7.
* Dimnik, Martin (1994). The Dynasty of Chernigov, 1054–1146. Pontifical Institute of Mediaeval Studies. ISBN 0-88844-116-9.
* Vernadsky, George (1972). A History of Russia, Volume II: Kievan Russia. Yale University Press. ISBN 0-300-01647-6.

Κατηγορία:Ρουρικίδες
Ντουμπ (Κότορ)

Το **Ντουμπ** (σερβικά κυριλλικά: ) είναι χωριό στα νοτιοδυτικά του Μαυροβουνίου, εντός του Δήμου του Κότορ.

## Δημογραφία

### Ιστορική εξέλιξη του πληθυσμού

### Ηλικιακή πυραμίδα (2003)

### Κατανομή του πληθυσμού ανά εθνότητα

## Παραπομπές


Κατηγορία:Χωριά του Μαυροβουνίου
Κατηγορία:Οικισμοί του Κότορ
Μαλκανγκίρι

Το **Μαλκανγκίρι** είναι μια πόλη και Δήμος στην επαρχία Μαλκανγκίρι στην Ινδική πολιτεία της Οντίσα. Είναι η έδρα της επαρχίας Μαλκανγκίρι. Το Μαλκανγκίρι είναι το νέο σπίτι των προσφύγων από το Μπανγκλαντές, που είχαν αποκατασταθεί από το 1965 υπό το εγχείρημα Νταντακαράνγια. Επίσης κάποιοι πρόσφυγες Ταμίλ από τη Σρι Λάνκα που ζουν στην πόλη Μαλκανγκίρι, λόγω της ένοπλης σύγκρουσης των Ταμίλ Ιλάμ στις αρχές της δεκαετίας του 1990 (οι περισσότεροι από αυτούς έχουν επιστρέψει, και έχουν παραμείνει λίγα άτομα). Σήμερα είναι μία από τις πιο επηρεασμένες επαρχίες από ναξαλίτες στη πολιτεία και αποτελεί μέρος του Κόκκινου Διαδρόμου.

## Γεωγραφία
Το Μαλκανγκίρι βρίσκεται στις γεωγραφικές συντεταγμένες . Έχει μέσο υψόμετρο 170 μέτρων.

## Δημογραφικά στοιχεία
Σύμφωνα με την Ινδική απογραφή του 2011, το Μαλκανγκίρι είχε πληθυσμό 31.007 κατοίκων. Οι άνδρες αποτελούν το 52% του πληθυσμού και οι γυναίκες το 48%. Το Μαλκανγκίρι έχει μέσο ποσοστό αλφαβητισμού 57%, χαμηλότερο από τον εθνικό μέσο όρο του 59.5%: Ο αλφαβητισμός ανδρών είναι 65%, ενώ των γυναικών είναι 48%. Στο Μαλκανγκίρι, το 15% του πληθυσμού είναι κάτω των 6 ετών.

## Πολιτική
Το τρέχων μέλος της νομοθετικής συνέλευσης από τη Συνελευσιακή Εκλογική Περιφέρεια του Μαλκανγκίρι είναι ο Μανάς Κουμάρ Μαντκάμι του BJD, ο οποίος κέρδισε την έδρα το 2014. Ο προηγούμενος σε αυτή τη θέση ήταν ο Αραμπίντα Ντάλι του ΚΜΤ το 2000 και το 1995, ο Νάκα Κανάγια το 1990 και το 1977, ο Ναντιαμπάσι Μπίσουας το 1985 και η Νάκα Λαξμάγια το 1980.

Το Μαλκανγκίρι είναι μέρος της Ναμπαρανγκπούρ (εκλογική περιφέρεια της Λοκ Σαμπχα).

## Παραπομπές


## Εξωτερικοί σύνδεσμοι

* Επίσημη ιστοσελίδα
* Χάρτης του Μαλκανγκίρι

Κατηγορία:Πόλεις της Ινδίας
Πρώτο κανάλι Οστάνκινο

Το **Πρώτο Κανάλι Οστάνκινο** (ρωσικά: 1-й канал Останкино, Τηλεόραση "Οστάνκινο") ήταν τηλεοπτικό κανάλι που εξέπεμπε στη Ρωσία, από τις 27 Δεκεμβρίου 1991 όταν ανέλαβε τη συχνότητα του πρώτου προγράμματος της Σοβιετικής Κεντρικής Τηλεόρασης έως την 1η Απριλίου 1995. Εξέπεμπε από τις 06:30 έως τις 00:00 στις καθημερινές και από τις 07:00 έως τις 00:00 τα σαββατοκύριακα.

Λόγω χρεών προς τους συντελεστές, από τις 4/7/1994 έως τις 3/10/1994 μετέδιδε πρόγραμμα από τις 06:30 έως τις 11:20 και από τις 16:00 έως τις 01:00, ενώ από τις 3/10/1994 μετέδιδε πρόγραμμα από τις 06:30 έως τις 11:00 και από τις 15:50 έως τις 01:00.

## Δείτε επίσης
* Τέταρτο κανάλι Οστάνκινο
* Δημόσια Ρωσική Τηλεόραση

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1991
Κατηγορία:Μέσα Μαζικής Ενημέρωσης στη Ρωσία
Κίνημα για την Ενότητα, την Αλληλεγγύη και την Εργασία

Το **Κίνημα για την Ενότητα, την Αλληλεγγύη και την Εργασία** (γαλλικά: *Mouvement pour l'Unité, la Solidarité et le Travail*, συντόμευση: *MUST*) είναι πολιτικό κόμμα της Δημοκρατίας του Κονγκό, ιδρυθέν και προεδρευόμενο από την Κλωντίν Μουναρί.

## Ιστορία

## Παραπομπές


Κατηγορία:Πολιτικά κόμματα της Δημοκρατίας του Κονγκό
Διοικητικές υποδιαιρέσεις του Μαυροβουνίου

Το Μαυροβούνιο διοικείται στις παρακάτω διοικητικές μονάδες:

*Δήμοι του Μαυροβουνίου (Επίπεδο διοικητικής μονάδας 1, ISO 3166-2:)
* Κοινότητες (mjesna zajednica)
* Οικισμούς (naselje) (Επίπεδο διοικητικής μονάδας 2)
*NUTS του Μαυροβουνίου
* Περιοχές του Μαυροβουνίου

## Ιστορία
Προηγουμένως το Μαυροβούνιο διαιρούταν σε επαρχίες (srez)

Το 1910 το Βασίλειο του Μαυροβουνίου ήταν χωρισμένο σε 10 περιφέρειες και 56 καπετανίες.

## Δείτε επίσης

* Δήμοι του Μαυροβουνίου
* Πόλεις και κωμοπόλεις του Μαυροβουνίου
* Κατοικημένες περιοχές του Μαυροβουνίου
* ISO 3166-2:ΜΕ

Κατηγορία:Διοικητικές διαιρέσεις του Μαυροβουνίου
Κίνημα Δύναμη της Σερβίας

Το **Κίνημα Δύναμη της Σερβίας** (σερβικά κυριλλικά: , σερβικά λατινικά: , συντόμευση: **PSS**) είναι σερβικό κεντροδεξιό πολιτικό κόμμα. Ιδρύθηκε το 2004, ενώ η έδρα του βρίσκεται στο Βελιγράδι. Πρόεδρός του είναι ο Μπόγκολιουμπ Κάριτς, ενώ αντιπρόεδρος είναι ο υιός του, Ντράγκομιρ Κάριτς, και ένας εκ των αναπληρωτών προέδρων η σύζυγός του, Μιλάνκα Κάριτς.

## Ιστορία
[thumb|left|upright=0.6|Άποψη του [Παλάτι Ατίνα|Παλατιού Ατίνα, επί της Τεράζιγιε, έδρας του κόμματος.]]

Το Κίνημα Δύναμη της Σερβίας ιδρύθηκε το 2004 από τον επιχειρηματία Μπόγκολιουμπ Κάριτς, έναν εκ των πλουσιότερων ανθρώπων της Σερβίας, σύμμαχο του Σλόμπονταν Μιλόσεβιτς έως το 1997, ο οποίος, ορισμένες φορές, θεωρείται ως ο «Σέρβος Μπερλουσκόνι».

## Εκλογική δραστηριότητα
[thumb|upright=0.6|Η [Μιλάνκα Κάριτς, το 2007.]]

Ο Μπόγκολιουμπ Κάριτς κατέλαβε την 3η θέση, πίσω από τους Τόμισλαβ Νίκολιτς και Μπόρις Τάντιτς, κατά την διάρκεια του πρώτου γύρου των σερβικών προεδρικών εκλογών της 13ης Ιουνίου 2004, συγκεντρώνοντας ποσοστό της τάξεως του 18,23 % επί του συνόλου των ψήφων. 

Το κίνημα έλαβε μέρος στις κοινοβουλευτικές εκλογές του 2007, όπου συγκέντρωσε ποσοστό της τάξεως του 1,75 % επί του συνόλου των ψήφων, με αποτέλεσμα να μην καταλάβει κάποια έδρα. Το 2008, η Μιλάνκα Κάριτς, σύζυγος του Μπόγκολιουμπ Κάριτς, ορίστηκε από το κίνημα, προκειμένου να λάβει μέρος στις προεδρικές εκλογές της 20ής Ιανουαρίου. Εκείνη την περίοδο, ο Μπόγκολιουμπ Κάριτς ήταν φυλακισμένος, με αποτέλεσμα να μην μπορεί να θέσει ο ίδιος την υποψηφιότητά του. Τελικώς, συγκέντρωσε ποσοστό της τάξεως του 0,98 % επί του συνόλου των ψήφων. Στις κοινοβουλευτικές εκλογές της 20ής Μαΐου, το κόμμα συγκέντρωσε ποσοστό της τάξεως του 0,54 % επί του συνόλου των ψήφων, με αποτέλεσμα την απουσία κοινοβουλευτικής εκπροσώπησής του.

Το 2012, η Δύναμη της Σερβίας συμμετείχε στην συνασπισμό «Ας δώσουμε ώθηση στη Σερβία», του οποίου ηγείτο ο Τόμισλαβ Νίκολιτς, πρόεδρος του Σερβικού Προοδευτικού Κόμματος (SNS). Η Μιλάνκα Κάριτς και ο υιός του, Ντράγκομιρ Κάριτς, ευρίσκονταν, αντιστοίχως, στην 9η και 37η θέση της σχετικής λίστας, γεγονός το οποίο τους επέτρεψε να εκλεγούν ως βουλευτές στην Εθνοσυνέλευση της Δημοκρατίας της Σερβίας.

## Θέση και πρόγραμμα
Σε πολιτικό επίπεδο, το PSS θεωρείται ως τμήμα της Δεξιάς της Σερβίας. Ο Κάριτς είχε επικεντρώσει την προεκλογική του εκστρατεία το 2004 επί των οικονομικών ζητημάτων, δηλώνοντας πως επιθυμούσε «να κάνει τη Σερβία να εργαστεί».

## Δείτε επίσης
* Πολιτικά κόμματα της Σερβίας

## Παραπομπές

## Εξωτερικός Σύνδεσμος
*  

Κατηγορία:Συντηρητικά κόμματα στη Σερβία
NUTS του Μαυροβουνίου

Ως υποψήφια χώρα για ένταξη στην Ευρωπαϊκή Ένωση, το** [[Μαυροβούνιο]]** (ME) περιλαμβάνεται στην **[[NUTS|Ονοματολογία των Εδαφικών Στατιστικών Μονάδων]]** (NUTS). Τα τρία επίπεδα NUTS είναι:

* NUTS-1: ME0 Μαυροβούνιο
* NUTS-2: ME00 Μαυροβούνιο
* NUTS-3: ME000 Μαυροβούνιο

Κάτω από τα επίπεδα NUTS, υπάρχουν δύο επίπεδα διοικητικών μονάδων (LAU-1: δήμοι, LAU-2: οικισμοί).

## Δείτε επίσης

* Υποδιαιρέσεις του Μαυροβουνίου
*Κωδικοί ISO 3166-2 του Μαυροβουνίου

## Πηγές

* Ιεραρχική λίστα της Ονοματολογίας των Εδαφικών Στατιστικών Μονάδων - NUTS και Στατιστικές Περιφέρειες της Ευρώπης

Κατηγορία:NUTS
Κατηγορία:Διοικητικές διαιρέσεις του Μαυροβουνίου
Φένι (Μπανγκλαντές)

Το **Φένι** είναι κατοικημένη περιοχή στην Διαίρεση Τσιταγκόνγκ του νοτιοανατολικού Μπαγκλαντές. είναι η έδρα της υποεπαρχίας Φένι Σαντάρ και της επαρχίας Φένι. Το Φένι είναι ο μεγαλύτερος δήμος της περιοχής, και ιδρύθηκε το 1958.

## Γεωγραφία
Το Φένι βρίσκεται στις γεωγραφικές συντεταγμένες  στο νοτιοανατολικό τμήμα του Μπαγκλαντές. Είναι ιστορικό μέρος.

## Παραπομπές


Κατηγορία:Πόλεις του Μπανγκλαντές
Σιρατζούλ Ισλάμ

Ο **Σιρατζούλ Ισλάμ** είναι ο πρόεδρος του Διοικητικού συμβουλίου των Συντακτών της *Banglapedia*, της εθνικής εγκυκλοπαίδειας του Μπαγκλαντές, και ο συντάκτης του Περιοδικού της Ασιατικής Κοινωνίας του Μπαγκλαντές.

## Καριέρα
Ο Ισλάμ υπηρέτησε ως καθηγητής ιστορίας στο Πανεπιστήμιο της Ντάκα. Εγκατέλειψε την θέση, πέντε χρόνια πριν από την επίσημη ημερομηνία συνταξιοδότησης για να έχει χρόνο για τη δημιουργία της Banglapedia το 2000.

Ένα μέλος ανταποκριτής της Βασιλικής Ιστορικής Εταιρείας, ο Ισλάμ ήταν Μέλος του Προσωπικού της Ανώτερης Κοινοπολιτείας στο Πανεπιστήμιο του Λονδίνου (1978-79), Ανώτερος Επιστήμανος Φούλμπραϊτ στο Ουρμπάνα-Σαμπέν (1990-91), και Επισκέπτης Καθηγητής της Βρετανικής Ακαδημίας (2004).

## Εργασία
Το 2002, 10 τόμοι της *Banglapedia*, που δημοσιεύθηκε από την Ασιατική Κοινωνία, κυκλοφόρησε υπό την επιμέλειά του. Το 1991, 3 τόμοι της *Ιστορίας του Μπαγκλαντές* (πολιτική, οικονομική και κοινωνικο-πολιτιστική), που δημοσιεύθηκε από την Ασιατική Κοινωνία, βγήκαν στην επιμέλεια. Για την κοινωνία, εργάζεται για τη *Παιδική Banglapedia* και την *Πολιτιστική Έρευνα του Μπαγκλαντές*. Επίσης, είναι υπεύθυνος για το εγχείρημα *Εθνική Διαδικτυακή Βιογραφία*της Κοινωνίας και της Εμπιστοσύνης Banglapedia.

Με μια θητεία 34 χρόνων στο Πανεπιστήμιο, έγραψε σημαντικά έργα όπως το *Μόνιμη εγκατάσταση στη Βεγγάλη* (1978), *Κατοχή Γης της Βεγγάλης* (1990) και *Αγροτική Ιστορία του Μπαγκλαντές* (1990). Έχει, επίσης, επιμεληθεί την τετράτομη *Έρευνα Καταγραφής των Επαρχιών του Μπανγκλαντές*.

## Παραπομπές


Κατηγορία:Μπανγκλαντεσιανοί εκπαιδευτές
Μρίντχα

Οι** Μρίντχα** (από τη λέξη των Χίντι και Σανσκριτικών मृध και τη Βεγγαλική λέξη মৃধা που σημαίνει μάχη ή πόλεμος) ήταν πολεμιστές ή ένοπλη φράξια των λόρδων στην Βεγγάλη (ζαμιντάρ). Όπως οι στρατηγοί, οι μρίντχα μαζί με τους τζεμαντάρ ήταν υπεύθυνοι για την καταπολέμηση και τη διεξαγωγή πολέμου, κυρίως ενάντια στους αγρότες και τους κοινούς ανθρώπους που ζούσαν στη γη του άρχοντα και εναντίον του άλλου στρατού του άρχοντα.

Ήταν σύνηθες για το μέρος των γαιοκτημόνων και άλλων ατόμων κορυφαίων συμφερόντων όπως οι ταλουκντάρ να παρεμβαίνει στην καθημερινή ζωή των χωρικών ή "ριότ" με στρατιωτικές και αστυνομικές δυνάμεις. Οι "Λαθιάλ" ή στρατιώτες στέλνονταν μόνο όταν τα δικαστήρια αποτύγχαναν να κάνουν αυτό που οι άρχοντες ήθελαν να κάνουν.

## Παραπομπές


## Εξωτερικοί σύνδεσμοι

* 

Κατηγορία:Ιστορία της Βεγγάλης
Δυναστεία Μανίκγια

Οι Βασιλιάδες του βασιλείου Τουίπρα (Τρίπουρα) έπαιρναν τον τίτλο του **Μανίκγια**. Η δυναστεία ιδρύθηκε όταν ο Ράτνα Φα (Ράτνα Μανίκγια) ανέλαβε το τίτλο το 1280.

Ένας από τους πιο γνωστούς άρχοντες των Μανίκγια ήταν ο Μπιρ Τσάντρα Μανίκγια Μπαχαντούρ τον 19ο αιώνα.
Ο Μπιρ Μπικράμ Κισόρε Μανίκγια (βασίλεψε το 1923-1947) πέθανε το 1947, και ο 14χρονος γιος του Κιρίτ Μπικράμ Κισόρε Μανίκγια ορίστηκε ως ο 185ος βασιλιάς, ακόμα κι αν ήταν πολύ νέος για να κυβερνήσει για τη μεταβατική περίοδο μέχρι τις 15 Σεπτεμβρίου 1949, όταν η Τρίπουρα προσχώρησε στην Ένωση της Ινδίας. Ωστόσο, σύμφωνα με το Εθιμικό Δίκαιο κυβερνούσε υπό τη Μητέρα του, Αντιβασίλισσα Καντσάν Πράβα Ντεβί. Ο Κιρίτ Μπικράμ Κισόρε Μανίκγια πέθανε το 2006, και ο γιος του Πραντγιότ Μπικράμ Κισόρε Μανίκγια (γεννήθηκε το 1978) θα είναι ο διεκδικητής, ως 186ος βασιλιάς όπως θεωρείται μερικές φορές στον Τριπουρικό αλυτρωτισμό.

## Κατάλογος των βασιλέων
Ο πρώτος βασιλιάς της Δυναστείας Μανίκγια είναι ο 145ος βασιλιάς για τον υπολογισμό του Ρατζμάλα, στο Χρονικό των Βασιλέων, που γράφτηκε τον 14ο αιώνα. Οι νωρίτεροι βασιλιάδες είναι εν μέρει μυθολογικοί και εν μέρει θρυλικοί ή ημιθρυλικοί.

: 145. Ράτνα Φα (Ράτνα Μανίκγια) άκμασε το 1280
: 146. Πρατάπ Μανίκγια
: 147. Μουκούτ Μανίκγια (Μουκούντα)
: 148. Μάχα Μανίκγια
: 149. Ντάρμα Μανίκγια, άκμασε το 1430
: 150. Πρατάπ Μανίκγια Β΄
: 151. Ντάνγια Μανίκγια
: 152. Ντουάτζ Μανίκγια
: 153. Ντεμπ Μανίκγια
: 154. Ίντρα Μανίκγια
: 155. Βιτζάι Μανίκγια (1532-1563)
: 156. Ανάντα Μανίκγια
: 157. Ουντάι Μανίκγια
: 158. Τζάι Μανίκγια (Λοκτόρ Φα)
: 159. Αμάρ Μανίκγια (1577-1586)
: 160. Ρατζντάρ Μανίκγια
: 161. Τζασοντάρ Μανίκγια
: 162. Καλγιάν Μανίκγια
: 163. Γκομπίντα Μανίκγια (άκμασε το 1660)
: 164. Τσχάτρα Μανίκγια (Ναχσάτρα Ράι) (άκμασε το 1660/1670)
: 165. Ραμντέβ Μανίκγια
: 166. Ράτνα Μανίκγια Β΄
: 167. Ναρέντρα Μανίκγια
: 168. Μαχέντρα Μανίκγια
: 169. Ντάρμα Μανίκγια Β΄ (1714-1733)
: 170. Μουκούντα Μανίκγια
: 171. Τζάι Μανίκγια
: 172. Ίντρα Μανίκγια Β΄
: 173. Βιτζάι Μανίκγια Β΄
: 174. Κρίσνα Μανίκγια
: 175. Ρατζντάρ Μανίκγια
: 176. Ραμγκάνα Μανίκγια
: 177. Ντούργκα Μανίκγια
: 178. Κάσι Τσάντρα Μανίκγια
: 179. Κρίσνα Κισόρε Μανίκγια
: 180. Ισάν Τσάντρα Μανίκγια
: 181. Μπιρ Τσάντρα Μανίκγια
: 182. Ράντα Κισόρε Μανίκγια
: 183. Μπιρέντρα Κισόρε Μανίκγια
: 184. Μπιρ Μπικράμ Κισόρε Ντεμπάρμα (1923 – 1947)
: 185. Κιρίτ Μπικράμ Κισόρε Μανίκγια Ντεμπάρμα (1947-1949, πέθανε το 2006)
: 186. Κιρίτ Πραντγιότ Ντεμπ Μπαρμάν (γεννήθηκε το 1977 ή το 1978) 

## Παραπομπές


## Εξωτερικοί σύνδεσμοι

* Genealogy of ''Tripura Kingdom'' at Queensland University web site

Κατηγορία:Δυναστείες της Ινδίας
Κατηγορία:Ιστορία του Μπανγκλαντές
Αλέρτ

Το **Αλέρτ** είναι οικισμός της ομοσπονδιακής περιφέρειας Νούναβουτ του Καναδά. Είναι το βορειότερο μόνιμα κατοικημένο μέρος στον κόσμο, σε γεωγραφικό πλάτος 82°30'05" βόρεια και 817 χιλιόμετρα νότια από το Βόρειο Πόλο. Ολόκληρος ο πληθυσμός της απογραφής των υποδιαιρέσεων του Μπάφιν που είναι ασυγκρότητο βρίσκεται εδώ (η περιοχή Μπάφιν είναι το όνομα των Στατιστικών του Καναδά για το Κικικτααλούκ). Κατά την απογραφή του 2016 ο πληθυσμός αναφέρθηκε ως 62, σημειώνοντας αύξηση κατά 57 άτομα από την απογραφή του 2011. Ονομάζεται έτσι από το HMS Alert, το οποίο ξεχειμώνιαζε 10 χλμ. ανατολικά του σημερινού σταθμού, λίγο μακριά από το ακρωτήριο Σέρινταν, το 1875-1876.

Το Αλέρτ έχει πολλούς προσωρινούς κατοίκους καθώς φιλοξενεί μια υπηρεσία ραδιοφωνικής λήψης πληροφοριών στρατιωτικών σημάτων στο Σταθμό Καναδικών Δυνάμεων του Αλέρτ (CFS Alert), καθώς επίσης και έναν μετεωρολογικό σταθμό του Υπουργείου Περιβάλλοντος του Καναδά, ένα σύστημα Παγκόσμιας Παρακολούθησης της Ατμόσφαιρας (GAW), ένα παρατηρητήριο παρακολούθησης της ατμόσφαιρας και το Αεροδρόμιο του Αλέρτ.

## Παραπομπές


## Εξωτερικοί σύνδεσμοι
* 

Κατηγορία:Ακραία σημεία της Γης
Μπριτ Έκλαντ

right|200 px|thumb|Η Μπριτ Έκλαντ το 1972
Η **Μπριτ Έκλαντ** () (Στοκχόλμη, 6 Οκτωβρίου 1942) είναι Σουηδή ηθοποιός και τραγουδίστρια. Πραγματοποίησε την πρώτη της εμφάνιση στον κινηματογράφο σε ηλικία 17 ετών (1959). Πρωταγωνίστησε σε έναν σημαντικό αριθμό ταινιών, κυρίως θρίλερ, οι οποίες και την καθιέρωσαν ως σύμβολο του σεξ, κατά τη διάρκεια των δεκαετιών του ’60 και του ’70. Το 1964 παντρεύτηκε τον επίσης ηθοποιό Πίτερ Σέλερς με τον οποίο συμπρωταγωνίστησε σε τρεις ταινίες, ενώ μαζί του απέκτησε μία κόρη. Το ζευγάρι πήρε διαζύγιο το 1968 και ακολούθως (1984) η Έκλαντ ήρθε σε δεύτερο γάμο με τον 23χρονο μουσικό (ντράμερ) Σλιμ Τζιμ Φάντομ, έως το 1992 που χώρισε για δεύτερη φορά. Με τον Φάντομ η Έκλαντ απέκτησε έναν γιο, που γεννήθηκε το 1988. Κατά καιρούς, η Έκλαντ διατήρησε σχέσεις με τον παραγωγό Λου Άντλερ (με τον οποίο απέκτησε έναν γιο το 1973) και  με τον τραγουδιστή Ροντ Στιούαρτ (1975 – 1977).

## Ενδεικτική εργογραφία
### Κινηματογράφος
* G.I. Blues (1960)
* A Carol for another Christmas (1964)
* The Night They Raided Minsky’s (1968)
* *[[Συλλάβετε τον Κάρτερ]]* — Get Carter (1971)
* The Wicker man (1973)
* *[[Τζέιμς Μποντ, πράκτωρ 007: Ο Άνθρωπος με το Χρυσό Πιστόλι]]* — The man with the Golden Gun (1974)
* The Monster Club (1980)
* Fraternity Vacation (1985)
* Moon in Scorpio (1987)
* Scandal (1989)

### Τηλεόραση

* The Dean Martin Show (1970)
* Battlestar Galactica (1978)
* Fantasy Island (1980 – 1983)
* Absolutely Fabulous (1994)
* Lexx (2002)
* Astrid in Wonderland (2013)
* Let’s Dance (2018)
### Δισκογραφία

* Do it to me once more /Private Party (1979)

## Παραπομπές


Κατηγορία:Σουηδοί αυτοβιογράφοι
Κατηγορία:Σουηδές ηθοποιοί κινηματογράφου
Κατηγορία:Σουηδές ηθοποιοί τηλεόρασης
Ραλφ Νέβιλ, 2ος βαρόνος των Νέβιλ του Ρέμπι

Ο **Ραλφ Νέβιλ, 2ος βαρόνος των Νέβιλ του Ρέμπι** (περί το 1291 - 5 Αυγούστου 1367) ήταν γιος του Ραλφ Νέβιλ, 1ου βαρόνου των Νέβιλ του Ρέμπι και της Ευφημίας του Κλάβεριγνκ. Ο Ραλφ Νέβιλ ήταν αρχηγός των Αγγλικών δυνάμεων στην νικηφόρα *μάχη του Νέβιλς Κρος* εναντίον του Δαυίδ Β΄ της Σκωτίας.

## Οικογένεια

Παντρεύτηκε στις 14 Ιανουαρίου 1326 την Αλίκη ντε Αούντλει (πέθανε το 1358), κόρη του Ούγου Αούντλει, 1ου λόρδου του Αούντλει και της Ισόλδης του Ρους με την οποία απέκτησε :

*Ευφημία Νέβιλ (πέθανε το 1358), παντρεύτηκε σε πρώτο γάμο (1334) τον Ρόμπερτ Κλίφορντ, βαρόνο του Κλίφορντ, σε δεύτερο γάμο τον Ρέτζιναλντ Λουκί και σε τρίτο γάμο τον ιππότη Γουόλτερ Εσελάρτον.
*Ιωάννης Νέβιλ, 3ος βαρόνος των Νέβιλ του Ρέμπι.
*Μαργαρίτα Νέβιλ (12 Φεβρουαρίου 1329 - 12 Μαίου 1372) παντρεύτηκε σε πρώτο γάμο τον Γουίλλιαμ ντε Ρος, τρίτο βαρόνο του Ρος με τον οποίο δεν είχε παιδιά και σε δεύτερο γάμο τον Χένρυ Πέρσι, 1ο κόμη του Νορθάμπερλαντ.
*Αικατερίνη Νέβιλ (1330 - 1361), παντρεύτηκε τον Γουίλλιαμ Ντάκρε, 2ο βαρόνο του Ντάκρε.
*Σερ Ραλφ Νέβιλ (1332 - 1380), παντρεύτηκε την Ελισάβετ ντε Λέντ
*Ροβέρτος Νέβιλ του Έλντον, παντρεύτηκε την Κλάρα Πίνκνι.
*Σερ Γουίλλιαμ Νέβιλ (1338 - 1391), παντρεύτηκε σε πρώτο γάμο την Ελισάβετ ντε Γουάλει και σε δεύτερο γάμο την Αλίκη του Σαιν Φιλμπέρτ.
*Αλεξάντερ Νέβιλ (1341 - 1392), αρχιεπίσκοπος της Υόρκης.
*Ελισάβετ Νέβιλ.
*Ισαβέλλα Νέβιλ, παντρεύτηκε τον Ούγο Φιτσούγ.
*Τόμας Νέβιλ.
*Αλίκη Νέβιλ.

## Πρόγονοι

## Παραπομπές
 		


## Πηγές

*Tuck, Anthony (January 2008) [2004]. "Neville, Ralph, fourth Lord Neville (c.1291–1367)". Oxford Dictionary of National Biography (online ed.)

## Εξωτερικοί σύνδεσμοι

*[Οικογένεια Νέβιλ](http://www.tudorplace.com.ar/NEVILLE1.htm#Ralph%20NEVILLE%20(2%C2%BA%20B.%20Neville%20of%20Raby))

Κατηγορία:Οικογένεια Νέβιλ
Αλβανικός αετός (χειρονομία)

μικρογραφία
Ο **αλβανικός αετός** (αλβανικά: duart e kryqëzuara) είναι συμβολική χειρονομία που ως σκοπό έχει να απεικονίσει τον δικέφαλο αετό, το βασικό σύμβολο της αλβανικής σημαίας.

Η χειρονομία χρησιμοποιείται συχνά από ποδοσφαιριστές της εθνικής ομάδας για να πανηγυρίσουν ένα γκολ ή το τέλος ενός νικηφόρου παιχνιδιού. Έχει επίσης χρησιμοποιηθεί από εθνικά Αλβανούς ποδοσφαιριστές που αγωνίζονταν σε άλλες εθνικές ομάδες.

Κατά τη διάρκεια της περιόδου που η περιοχή της Αλβανίας ήταν υπό οθωμανική διοίκηση, ο δικέφαλος αετός δεν αναγνωριζόταν ως ένα ιμπερεαλιστικό σύμβολο αλλά ένδειξη μιας ταυτότητας αρκετά περιεκτικής που αντιπροσωπεύει έναν ποικίλο πληθυσμό μουσουλμάνων, χριστιανών και ρωμαιοκαθολικών. Για τους περισσότερους Αλβανούς, η χειρονομία συμβολίζει την εθνική σημαία, τη ταυτότητα, τη περηφάνια και τον ηρωισμό, καθώς θεωρούν την χώρα τους ως την «*γη των αετών*». Για τους Αλβανούς του εξωτερικού, οι οποίοι κινδυνεύουν με το να αποκοπούν από την πολιτισμική τους παράδοση, ο αετός έχει μείνει το μόνο ανιχνεύσιμο σύμβολο που τους δένει με την κουλτούρα τους, ενώ επίσης αποτυπώνει την ταυτότητα τους ως πρόσφυγες ή μετανάστες. Ορισμένοι Αλβανοί κάνουν αναφορά πως η χειρονομία ομολογεί έναν ριζοσπαστικό ιμπεριαλιστικό εθνικισμό και σημασιοδοτεί την ιδέα της Μεγάλης Αλβανίας.

## Παραπομπές


Κατηγορία:Πολιτισμός της Αλβανίας
Κατηγορία:Σύμβολα
Ραλφ Νέβιλ, 1ος βαρόνος των Νέβιλ του Ρέμπι

Ο **Ραλφ Νέβιλ, 1ος βαρόνος των Νέβιλ του Ρέμπι** (18 Οκτωβρίου 1262 - 18 Απριλίου 1331) Νορμανδός ευγενής και μέλος της ισχυρής Οικογένειας Νέβιλ ήταν γιος του Ρόμπερτ Νέβιλ και της Μαρί ΦίτζΡανούλφ.

## Οικογένεια

Παντρεύτηκε σε πρώτο γάμο την Ευφημία του Κλάβεριγνκ, κόρη του Ροβέρτου του Κλάβεριγνκ, 5ου βαρόνου του Κλάβεριγνκ και της Μάργκαρετ Λα Ζουτσ αδελφής του Άλαν Λα Ζουτσ, 1ου βαρόνου του Λα Ζουτσ με την οποία απέκτησε :
*Ιωάννα Νέβιλ, παντρεύτηκε τον Ιωάννη Γουίλινγκτον (1281–1388), γιο του Ραλφ Γουίλινγκτον και της Τζουλιάνα Λομέν
*Αναστασία Νέβιλ, παντρεύτηκε τον Σερ Γουόλτερ Φόκονμπεργκ (1264 - *Μάχη του Μπάνοκμπερν*24 Ιουνίου 1314)
*Ίδα Νέβιλ
*Ραλφ Νέβιλ, 2ος βαρόνος των Νέβιλ του Ρέμπι
*Ευφημία Νέβιλ
*Αλίκη Νέβιλ
*Σερ Αλεξάντερ Νέβιλ (1297 - 15 Μαρτίου 1367)
*Ιωάννης Νέβιλ (1299 - *μάχη του Χάλιντον Χιλ* 19 Ιουνίου 1333)
*Μαρί Νέβιλ
*Γουίλλιαμ Νέβιλ
*Μαργαρίτα Νέβιλ
*Τόμας Νέβιλ (1306 - πριν τον Ιούνιο 1349)
*Αβελίνα Νέβιλ, παντρεύτηκε τον Νόρβιλ Νόρτον

Νυμφεύτηκε σε δεύτερο γάμο την Μάργκερι ντε Θουένγκ, κόρη του Ιωάννη ντε Θουένγκ και της Ιωάννας ντε Μάουλι. Ο Ραλφ Νέβιλ τάφηκε στην χορωδία του *αβαείου του Κόβερχαμ*.

## Πρόγονοι

## Παραπομπές
 		


## Πηγές

*Τuck, Anthony (January 2008) [2004]. "Neville, Ralph, fourth Lord Neville (c.1291–1367)". Oxford Dictionary of National Biography (online ed.). Oxford University Press.

## Εξωτερικοί σύνδεσμοι

*Οικογένεια Νέβιλ

Κατηγορία:Οικογένεια Νέβιλ
Γρηγόρης Καμπάκογλου

Ο **Γρηγόρης Καμπάκογλου** , γεννημένος στην Θεσσαλονίκη , είναι έλληνας πρώην πρωταθλητής και σήμερα προπονητής της αντισφαίρισης. Έχει βραβευτεί από την Ε.Φ.Ο.Α., τον Δήμο Αθηναίων, την Ε.Σ.Α.Θ.Χ.Κ. και τον σύλλογο Ελλήνων προπονητών. Είναι πατέρας του επίσης πρωταθλητή και προπονητή της αντισφαίρισης Γιάννη Καμπάκογλου όπου μαζί έχουν ακαδημία αντισφαίρισης στην Θεσσαλονίκη. Το 1999 βραβεύτηκε μαζί με άλλους πέντε αντισφαιριστές, σαν οι πέντε καλύτεροι αντισφαιριστές από την Βόρεια Ελλάδα από καταβολής αθλήματος. Ήταν αθλητής του Ομίλου Αντισφαίρισης Θεσσαλονίκης.

O Καμπάκογλου υπήρξε Πρωταθλητής Ελλάδος στο διπλό αντρών το 1984 και το 1993, δεύτερος το 1971, 1985 και το 1991, στο μεικτό πρώτος το 1986. Στο Εαρινό πρωτάθλημα ήταν πρώτος το 1971 και δεύτερος το 1993 και 1994.

## παραπομπές


## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

Κατηγορία:Έλληνες αθλητές της αντισφαίρισης
Κατηγορία:Έλληνες προπονητές αντισφαίρισης
Κατηγορία:Αθλητές του ΟΑ Θεσσαλονίκης
Ρόμπερτ Στούκερ

Ο **Ρόμπερτ Στούκερ** (γερμανικά: *Robert Stuker*), Βαρόνος Στούκερ, (18 Φεβρουαρίου 1863, Λύτσελφλυχ της Ελβετίας, 12 Φεβρουαρίου 1940, Αθήνα) ήταν Ελβετός ιστορικός, παιδαγωγός, διερμηνέας και διπλωμάτης.

## Βιογραφία
Υιός εύπορου Ελβετού καθηγητή, ο Ρόμπερτ Στούκερ έλαβε τμήμα της εκπαίδευσής του στο εξωτερικό. Ως συνέπεια, κατόπιν σπουδών στη Βέρνη και τη Βασιλεία, μετέβη στο Λονδίνο, όπου και έλαβε διδακτορικό στην φιλολογία. Το 1888, προσελήφθη ως παιδαγωγός από αριστοκρατική οικογένεια των Αθηνών. Δύο χρόνια αργότερα, ο Βασιλέας των Ελλήνων, Γεώργιος Α΄ τον προσέλαβε ως καθηγητή των παιδιών του.

Κατά την περίοδο στην διάρκεια της οποίας εργάστηκε για λογαριασμό του μονάρχη, ο Στούκερ διετέλεσε, επίσης, προσωπικός συμβουλός του, ενώ, το 1902, ο μονάρχης του απέδωσε τον τίτλο του βασιλικού αρχιθαλαμηπόλου. Ως αποτέλεσμα, ο Στούκερ πραγματοποίησε σειρά διπλωματικών αποστολών στην Αγία Πετρούπολη, την Κωνσταντινούπολη, την Κοπεγχάγη, το Λονδίνο και το Βερολίνο. Αποτέλεσμα αυτών, ήταν να λάβει αριθμό ξένων τιμητικών τίτλων, μεταξύ των οποίων εκείνοι του βαρόνου, του πασά και του κομμεντατόρε.

Κατά την διάρκεια του Α΄ Παγκοσμίου Πολέμου, ο Στούκερ αποδείχτηκε πιστός στην βασιλική οικογένεια της Ελλάδας, την οποία και ακολούθησε στην διάρκεια της εξορίας της στην Ελβετία. Μετά την κατάργηση της ελληνικής μοναρχίας, έγινε, το 1924, τελετάρχης και διερμηνέας του Βατικανού, παρά το γεγονός πως ο ίδιος ήταν Προτεστάντης.

Ο Ρόμπερτ Στούκερ αποσύρθηκε το 1935. Απεβίωσε το 1940, κατά την διάρκεια του ύστατου ταξιδιού του στην Αθήνα.

## Πηγές
*  .
*  .
*  

## Παραπομπές


Κατηγορία:Έλληνες διπλωμάτες
Παργκάνα

Ένα **παργκάνα** (χίντι: परगना, ούρντου: پرگنہ, βεγγαλικά: পরগণা, *parganā*), ή **παργκάναχ**, επίσης γραφόταν ως **περγκούναχ** κατά την περίοδο του Σουλτανάτου, την περίοδο της Μογγολικής αυτοκρατορίας της Ινδίας και τη Βρετανική κυριαρχία, είναι πρώην διοικητική μονάδα της Ινδικής υποηπείρου, που χρησιμοποιούταν κυρίως, αλλά όχι αποκλειστικά, από τα Μουσουλμανικά βασίλεια.

Τα Παργκάνα εισήχθησαν από το Σουλτανάτο του Δελχί, και η λέξη είναι περσικής καταγωγής. Ως μονάδα εσόδων, τα παργκάνα αποτελούνταν από διάφορα *μούζα*, τα οποία είναι η μικρότερη μονάδα εσόδων, που αποτελούνται από ένα ή περισσότερα χωριά και την ύπαιθρο που τα περιβάλλει. Οι υποδιαιρέσεις των παργκάνα ονομάζονταν **Μούζα** (περιοχή, οικισμοί).

Υπό τη βασιλεία του Σερ Σαχ Σουρί, η διοίκηση των παργκάνα ενισχύθηκε με την προσθήκη και άλλων αξιωματικών, συμπεριλαμβανομένου του ***σικντάρ*** (αρχηγός της αστυνομίας), τον ***αμίν*** ή ***μουνσίφ*** (ένας διαιτητής, ο οποίος αξιολογούσε και εισέπραττε τα έσοδα) και τον ***καρκούν*** (καταγραφέα ρεκόρ).

## Εποχή των Μουγκάλ
Τον 16ο αιώνα ο αυτοκράτορας των Μουγκάλ Ακμπάρ οργάνωσε την αυτοκρατορία σε σουμπάχ (περίπου ισοδύναμο με τη πολιτεία ή την περιφέρεια), τα οποία υποδιαιρούνταν περαιτέρω σε σαρκάρ (περίπου το ισοδύναμο των επαρχιών), τα οποία ήταν τα ίδια οργανωμένα σε παργκάνα (περίπου ισοδύναμο με επαρχιακές διαιρέσεις όπως τα τεχσίλ). Στο σύστημα των Μουγκάλ, τα παργκάνα εξυπηρετούσαν ως οι τοπικές διοικητικές μονάδες των σαρκάρ. Τα επιμέρους παργκάνα εφάρμοζαν κοινά έθιμα σχετικά με τα δικαιώματα γης και ευθύνες, που είναι γνωστό ως παργκάνα νταστούρ, και κάθε παργκάνα είχε τα δικά του έθιμα σχετικά με το μίσθωμα, τις αμοιβές, μισθούς, μέτρα και σταθμά, που είναι γνωστό ως παργκάνα νιρίχ.

## Βρετανικές Ινδίες
Καθώς οι Βρετανοί επεκτάθηκαν σε πρώην επαρχίες των Μουγκάλ, ξεκινώντας με τη Βεγγάλη, πρώτα διατήρησαν την διοίκηση με τα παργκάνα, αλλά, υπό την Διακυβέρνηση του Τσαρλς Κορνουάλις, έθεσε σε ισχύ την Μόνιμη εγκατάσταση του 1793, η οποία κατήργησε το σύστημα των παργκάνα υπέρ του συστήματος ζαμιντάρι, στο οποίο οι ζαμιντάρ έγιναν οι απόλυτοι ιδιοκτήτες της την αγροτική γη, και κατήργησαν τα παργκάνα νταστούρ και παργκάνα νιρίχ. Η βρετανική διοίκηση αποτελούνταν από τις επαρχίες, οι οποίες χωρίζονταν σε τεχσίλ ή ταλούκ. Τα παργκάνα παρέμειναν σημαντικά ως γεωγραφικός όρος, παραμένοντας στις έρευνες γης, την αναγνώριση χωριών, τα δικαστικά διατάγματα κλπ.

## Μετά την ανεξαρτησία
Το σύστημα παργκάνα συνεχίστηκε σε πολλά πριγκιπικά κράτη, συμπεριλαμβανομένων των Τονκ και Γκουαλιόρ. Τα παργκάνα εξαφανίστηκαν σχεδόν εντελώς μετά την ανεξαρτησία της Ινδίας και του Πακιστάν το 1947, αν και ο όρος εξακολουθεί να επιβιώνει σε τοπωνύμια, όπως στις επαρχίες Βόρειο 24 Παργκάνας και Νότιο 24 Παργκάνας στην Ινδική πολιτεία της Δυτικής Βεγγάλης.

## Παραπομπές


## Βιβλιογραφία
* Hunter, William Wilson, Sir, et al. (1908): *Imperial Gazetteer of India*, Volume 12. 1908-1931; Clarendon Press, Oxford.
* Markovits, Claude (ed.) (2004): *A History of Modern India: 1480-1950*, Anthem Press, London

Κατηγορία:Είδη διοικητικών διαιρέσεων
Κατηγορία:Ιστορία της Ινδίας
Κατηγορία:Ιστορία του Μπανγκλαντές
Ούγος του Λουζινιάν (αποβιώσας το 1385)

Ο **Ούγος του Λουζινιάν** (ή Ούγος Λουσινιανός, γαλλικά: *Hugues de Lusignan*) πρίγκιπας της Γαλιλαίας, ήταν γιός του Γκυ των Λουζινιάν διαδόχου του Βασιλείου της Κύπρου και εγγονός του Ούγου Δ΄ και γιός της Μαρίας των Βουρβόνων.

Ο πατέρας του πέθανε το 1343, πριν από τον παππού του. Η μητέρα του Μαρία το 1346 ή 1347 εγκαταλείπει την Κύπρο και πηγαίνει στη Νάπολη, όπου το 1347, παντρεύεται τον Ροβέρτο του Τάραντα.  Ο Ροβέρτος παραχώρησε στη μητέρα του εκτάσεις σε Κέρκυρα, Κεφαλληνία, Καλαμάτα και άλλες στην Αχαΐα.

Όταν το 1359 πέθανε ο παππούς του, δημιουργήθηκε θέμα διαδοχής ανάμεσα σε αυτόν, νόμιμο κληρονόμο του Στέμματος της Κύπρου, και τον Πέτρο, ο οποίος ήταν θείος του και νεότερος αδελφός του πατέρα του. Οι απαιτήσεις του όμως απορρίφθηκαν με το αιτιολογικό ότι ο πατέρας του δεν μπορούσε να ήταν κληρονόμος ανθρώπου που είχε ζήσει περισσότερο από τον ίδιο και συνεπώς δεν υπήρχε κληρονομιά του Γκυ που να περνά στον Ούγο.

Αφού έχασε τον θρόνο της Κύπρου αποφάσισε να διεκδικήσει το πριγκιπάτο της Αχαΐας, που τον διεκδικούσε και ο αδελφός του Ροβέρτου (ο οποίος πέθανε άτεκνος), Φίλιππος Β΄ του Τάραντα. Σε αυτή την διεκδίκηση είχε βρει υποστήριξη και από την μητέρα του Μαρία, η οποία τόσο από δικές της αγορές, όσο και από δωρεές του δεύτερου συζύγου της Ροβέρτου, είχε περιουσία στο πριγκιπάτο της Αχαΐας μεγαλύτερη και από αυτή του Νικολό Ατσαγιόλη. Το 1366, επιχείρησε μαζί με τη μητέρα του, κατάληψη της Πάτρας, αλλά απέτυχε, όπως απέτυχε και η ηγεμονία του στο πριγκιπάτο της Αχαΐας. Συνέχισε όμως να κατέχει τα νοτιοδυτική της Πελοποννήσου.

Το 1369, δολοφονείται ο βασιλιάς της Κύπρου Πέτρος ο Α΄ και ο Ούγο εγκαταλείπει την Ελλάδα για να διεκδικήσει το Στέμμα της Κύπρου. Το 1370, η μητέρα του Μαρία και ίδιος συμφώνησαν με τον Φίλιππο τον Β΄ να εγκαταλήψουν την Αχαΐα, εκτός από την Καλαμάτα, έναντι ετήσιου εισοδήματος 6.000 φλωρινίων. Από τότε ο Ούγο δεν επανεμφανίζεται στα πράγματα της Ελλάδος. Πεθαίνει γύρω στο 1370.

## Παραπομπές


## Πηγές
* Μίλλερ, Ουΐλλιαμ μετάφρ. Σπυρ. Π. Λάμπρου, 1909-1910, «Ιστορία της Φραγκοκρατίας εν Ελλάδι (1204-1566)»  μετά προσθηκών και βελτιώσεων, Tόμος A΄ Εν Αθήναις, Ελληνική Εκδοτική Εταιρεία.
* (Αγγλικά) Miller, W. (1908) *"[http://www.levantineheritage.com/pdf/Latins-in-the-Levant.pdf The Latins in the Levant.  A History of Frankish Greece (1204-1566)]*" (Cambridge and New York). Αρχειοθετήθηκε 10/11/2017. Ανακτήθηκε 17/06/2017.

Κατηγορία:Οίκος του Πουατιέ-Λουζινιάν
Pamukbank

Η **Pamukbank T.A.Ş.** ήταν τουρκική τράπεζα. Ιδρυθείσα το 1955 ως ιδιωτική τράπεζα καταθέσεων, τέθηκε υπό τον έλεγχο του κρατικού οργανισμού TMSF το 2002, λόγω κεφαλαιακού ελλείμματος της τάξεως των $2,5 δισεκατομμυρίων, ενώ, στη συνέχεια, απορροφήθηκε από την Halk Bankası το Νοέμβριο του 2004. Εκείνη την περίοδο, η Pamukbank διέθετε 172 υποκαταστήματα και 4.000 υπαλλήλους.

Παλαιότερα, η Pamukbank ανήκε στην Çukurova Holding, ενώ, το 2013, ο πρόεδρος της Çukurova, Μεχμέτ Εμίν Καραμεχμέτ, καταδικάστηκε σε ποινή φυλάκισης επτά ετών λόγω κατάχρησης δανείων προερχόμενων από την Pamukbank.

## CEO
* Χουσνού Οζυεγίν (1977–1984)
* Μπουλέντ Σενβέρ (Ιούνιος 1987 – Ιούλιος 1993)

## Παραπομπές


Κατηγορία:Τράπεζες της Τουρκίας
Τονκ (Ινδία)

Το **Τονκ** είναι μια πόλη στο Ινδικό κρατίδιο του Ρατζαστάν. Η πόλη βρίσκεται οδικώς σε απόσταση 95&#x20;χιλιομέτρων νότια από την Τζαϊπούρ, κοντά στη δεξιά όχθη του ποταμού Μπανάς. Είναι η διοικητική έδρα της επαρχίας Τονκ. Το Τονκ ήταν επίσης η πρωτεύουσα του ομώνυμου πριγκιπάτου της Βρετανικής Ινδίας από το 1817 μέχρι το 1947.

## Δημογραφικά στοιχεία
Στην Ινδική απογραφή του 2011, το Τονκ είχε πληθυσμό 165.363 κατοίκων, από τους οποίους οι 48% είναι γυναίκες. Το 14% του πληθυσμού είναι κάτω των 6 ετών. Το Τονκ έχει κατά μέσο όρο ποσοστό αλφαβητισμού 69.47%, που είναι 78.7% στους άνδρες και 59.85% στις γυναίκες.

## Ιστορία
Ο ιδρυτής του κράτους ήταν ο Ναουάμπ Μοχαμάντ Αμίρ Χαν (1769-1834), ένας τυχοδιώκτης και στρατιωτικός ηγέτης των Παστούν που κατάγονται από το Αφγανιστάν. Ο Αμίρ Χαν κατέληξε να είναι στρατιωτικός διοικητής. Το 1806, ο Χαν έλαβε το κράτος του Τονκ από τη Βρετανική Κυβέρνηση. Το 1817, μετά τον τρίτο Αγγλομαραθικό Πόλεμο, ο Αμίρ Χαν υποβλήθηκε στη Βρετανική Εταιρεία Ανατολικών Ινδιών, κράτησε το έδαφος του Τονκ και έλαβε τον τίτλο του Ναουάμπ.

Κατά τη διάρκεια του καθεστώτος των Ναουάμπ, οι ντόπιοι προσκλήθηκαν σε μια Ισλαμική λειτουργία, την Μιλάντ-ουν-ναμπί, χωρίς να λαμβάνεται υπόψη η κάστα, το χρώμα ή η θρησκεία. Διοργανώθηκε από τους κυβερνώντες Ναουάμπ για μια περίοδο επτά ημερών το μήνα Ράμπι-αλ-αουάλ.

Ο ιδρυτικός κυβερνήτης του Τονκ ήταν ο Ναουάμπ Μοχάμεντ Αμίρ Χαν (1769-1834). Το Τονκ ήταν γνωστή ως Σαμουάντ Λάκσια στη περίοδο Μαχαμπαράτ. Στην περίοδο των Μαουρύα, ήταν υπό τους Μούργια και στη συνέχεια συγχωνεύθηκε με τους Μάλβα. Η περισσότερη από αυτή περίοδο ήταν υπό τον Χαρσβαρντάν. Σύμφωνα με το Χουέν Τσανγκ, επισκέπτης στην Κίνα, ήταν υπό το κράτος Μπαϊράτ. Στο καθεστώς των Ρατζπούτ, το κράτος ήταν υπό των Σολάνκι της Τόντα και αργότερα τους Κατσβάχ ανέλαβε όταν ο Μαν Σινγκ νίκησε τον Ράο του Τόντα. Αργότερα, ήταν υπό το καθεστώς του Βασιλιά Χολκάρ και Σίντια.

Το 1806, ο Αμίρ Χαν το κατέκτησε παίρνοντάς το από τον Μπαλβάντ Ράο Χολκάρ. Η Βρετανική κυβέρνηση το κατέλαβε με τη σειρά της. Σύμφωνα με τη συνθήκη της 1817, η Βρετανική κυβέρνηση το επέστρεψε τον Αμίρ Χαν. Το Τονκ ιδρύθηκε το 1818 από ένα Αφγανό στρατιωτικό ηγέτη που του είχε παραχωρηθεί γη από τον άρχοντα του Ιντόρε.

## Δείτε επίσης

* Τονκ (πριγκιπάτο)

## Παραπομπές

## Εξωτερικοί σύνδεσμοι

* Γενεαλογία των κυβερνώντων αρχηγών του Τονκ

Κατηγορία:Πόλεις της Ινδίας
Ελεονώρα Νέβιλ, κόμισσα του Νορθάμπερλαντ

Η **Ελεονώρα Νέβιλ, κόμισσα του Νορθάμπερλαντ** (1397 - 1472) ήταν δεύτερη κόρη του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ της κόρης του Ιωάννη της Γάνδης και της τρίτης συζύγου του Αικατερίνης Σουίνφορντ.

## Οικογένεια

Παντρεύτηκε στον πρώτο της γάμο τον Ριχάρδο Λε Ντεσπένσερ, 4ο βαρόνο του Μπέργκχερς εγγονό του μικρότερου αδελφού του Ιωάννη της Γάνδης Εδμόνδου του Λάνγκλεϊ μέσω της κόρης του Κωνσταντίας της Υόρκης.
Μετά τον πρόωρο θάνατο του παντρεύτηκε σε δεύτερο γάμο τον Χένρι Πέρσι, 2ο κόμη του Νορθάμπερλαντ που έπεσε στην *πρώτη μάχη του Σαιν Άλμπαν* (1455) με τον οποίο απέκτησε:
* Τζων Πέρσι
* Χένρι Πέρσι, 3ος κόμης του Νορθάμπερλαντ (25 Ιουλίου 1421 - *μάχη του Τάουτον* 29 Μαρτίου 1461)
* Θωμάς Πέρσι, 1ος βαρόνος του Έγκρεμοντ (Γιορκσάιρ 29 Νοεμβρίου 1422 - *μάχη του Νορθάμπτον* 10 Ιουλίου 1460)
* Λαίδη Αικατερίνη Πέρσι (28 Μαΐου 1423 - μετά το 1475), παντρεύτηκε τον Εδμόνδο Γκρέυ, 1ο κόμη του Κεντ
* Τζώρτζ Πέρσι (24 Ιουλίου 1424 - 14 Νοεμβρίου 1474)
* Ραλφ Πέρσι (1425 - *μάχη του Χέτζελι Μουρ* 25 Απριλίου 1464)
* Σερ Ριχάρδος Γκρέυ (1426 - *μάχη του Τάουτον* 29 Μαρτίου 1461)
* Γουίλλιαμ Πέρσι, επίσκοπος του Καρλάιλ (7 Απριλίου 1428 - 26 Απριλίου 1462)
* Άννα Πέρσι (1436 - 1522), παντρεύτηκε σε πρώτο γάμο τον Θωμά Ούνγκεφορντ του Ρόουντεν με τον οποίο απέκτησε μια κόρη την Μαρία, σε δεύτερο γάμο τον Σερ Λόρενς Ρέινέσφορντ και σε τρίτο γάμο τον Σερ Ούγο Βογκάν
* Ιωάννα Πέρσι

## Πρόγονοι




## Παραπομπές
 		


## Εξωτερικοί σύνδεσμοι
*Ελεονώρα Νέβιλ
*Εισαγωγές Ερρίκου Ε΄

Κατηγορία:Οικογένεια Νέβιλ
Κατηγορία:Αγγλίδες κόμισσες
Λιμάνι του Ναραγιανγκάντζ

Το **Λιμάνι του Ναραγιανγκάντζ** είναι ποτάμιο λιμάνι στο Ναραγιανγκάντζ του Μπαγκλαντές. Είναι ένα από τα παλαιότερα και πιο πολυσύχναστα ποτάμια λιμάνια στο Μπαγκλαντές, και ένα από τα σημαντικότερα λιμάνια του δέλτα της Βεγγάλης. Το λιμάνι βρίσκεται στο ποταμό Σιταλάκσγια. Η περιοχή του λιμανιού είναι η έδρα σε πολλές βιομηχανίες.

## Ιστορία
αριστερά|μικρογραφία|Το λιμάνι του Ναραγιανγκάντζ το 1906
Το λιμάνι άρχισε να λειτουργεί επίσημα το 1862. Το Ναραγιανγκάντζ ήταν η κύρια πύλη προς τη Ντάκα κατά τη διάρκεια της Βρετανικής κυριαρχίας. Το λιμάνι είχε θαλάσσιες συνδέσεις με τα σημαντικότερα λιμάνια της Βεγγάλης, το Ασσάμ και τη Βιρμανία, συμπεριλαμβανομένης της Ντάκα, της Καλκούτα, της Τσιταγκόνγκ, του Ακγιάμπ, του Ρανγκούν, του Κατσάρ και του Σιλχέτ. Έγινε κέντρο εμπορίου για εμπορεύματα όπως η γιούτα, η ξυλεία, το αλάτι, τα κλωστοϋφαντουργικά προϊόντα, το λάδι, το βαμβάκι, ο καπνός, τα αγγεία, οι σπόροι και το καρύδι μπετέλ. Η Βρετανική κυβέρνηση το δήλωσε ως "Λιμάνι Ελεύθερο από Φόρους" το 1879.

Η Rally Brothers & Co. ήταν η πρώτη εταιρεία που ξεκίνησε επιχειρήσεις γιούτα στο λιμάνι του Ναραγιανγκάντζ. Πολλές Βρετανικές εταιρείες ίδρυσαν εμπορικούς σταθμούς στην περιοχή και χρησιμοποιούσαν μεσάζοντες, που ονομάζονταν μπεπάρι, πηγή πρώτης γιούτα από την ενδοχώρα. Ένα εμπορικό επιμελητήριο ιδρύθηκε το 1904. Τον Αύγουστο του 1907, 20 εταιρείες ασχολούνταν με το εμπόριο γιούτας του Ναραγιανγκάντζ, από τις οποίες οι 18 ήταν Ευρωπαϊκές. Ινδουιστές έμποροι άνοιξαν διάφορους μύλους βαμβακιού στη δεκαετία του 1920, συμπεριλαμβανομένου του κλωστηρίου Ντακεσουάρι, το Μύλο Βαμβακιού Τσιτταραντζάν και το Μύλο Βαμβακιού Λάξμι Ναραγιάν. Το 1950, οι μύλοι γιούτας Ανταμτζί, ο μεγαλύτερος μύλος γιούτας στον κόσμο, ιδρύθηκε κοντά στο λιμάνι. Η κυβέρνηση του Πακιστάν ανέπτυξε το σύγχρονο λιμάνι τον Ιούνιο του 1955. Στη δεκαετία του 1960, η Βασίλισσα Ελισάβετ Β΄, ο διάδοχος Ακιχίτο και ο Βασιλιάς Πουμιπόν ήταν μεταξύ των ξένων αξιωματούχων που επισκέφθηκαν το λιμάνι του Ναραγιανγκάντζ και τους Μύλους Γιούτας Ανταμτζί.

Το σημερινό Μητροπολιτικό Εμπορικό και Βιομηχανικό Επιμελητήριο στο Μπαγκλαντές έχει τις ρίζες του στο Επιμελητήριο του Ναραγιανγκάντζ που ιδρύθηκε το 1904.

## Λιμενικές εγκαταστάσεις
Το λιμάνι έχει ένα διώροφο κτίριο για τον τερματικό σταθμό, επτά λιμενοβραχίονες RCC, δέκα πλωτές προβλήτες για τα σκάφη και μια σειρά από αποθήκες που καλύπτουν συνολικό εμβαδόν 62.000 τετραγωνικών ποδιών. Το λιμάνι συνδέεται με την Ντάκα μέσω των Μπανγκλαντεσιανών Σιδηροδρόμων και τριών δρόμων.

## Βιομηχανία
Τα περίχωρα του λιμανιού του είναι ένα κέντρο παραγωγής ζωτικής σημασίας του Μπαγκλαντές, συμπεριλαμβανομένου της βιομηχανίας κλωστοϋφαντουργίας, ναυπηγικής, επεξεργασίας τροφίμων, χημικών ουσιών, χαρτοπολτού και χαρτιού, μηχανημάτων και προϊόντων μετάλλων, χημικών προϊόντων, ξύλινων προϊόντων, καταναλωτικών αγαθών και κατασκευαστικών υλικών του Μπανγκλαντές.

## Δείτε επίσης

* Χώρες που εξαρτώνται από τον Κόλπο της Βεγγάλης

## Παραπομπές


Κατηγορία:Ναραγιανγκάντζ
Αικατερίνη Νέβιλ, δούκισσα του Νόρφολκ

Η **Αικατερίνη Νέβιλ, δούκισσα του Νόρφολκ** (1400 – μετά το 1483) ήταν τρίτη κόρη του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ της κόρης του Ιωάννη της Γάνδης και της τρίτης συζύγου του Αικατερίνης Σουίνφορντ.

## Οικογένεια

Παντρεύτηκε σε πρώτο γάμο στις 12 Ιανουαρίου 1412 σε ηλικία 12 ετών τον Ιωάννη Μάουμπραι, 2ο κόμη του Νόρφολκ (1392–1432)· μοναδικό τους παιδί ήταν ο:
* Ιωάννης Μόουμπρεϋ (1415 - 1461), 3ος δούκας του Νόρφολκ.

Παντρεύτηκε σε δεύτερο γάμο τον Τόμας Στρέινζγουει (1395 - 1442) με τον οποίο απέκτησε :
* Ιωάννα Στρέινζγουει, παντρεύτηκε τον Σερ Γουίλλιαμ Ουίλομπι και η κόρη τους Σεσίλ παντρεύτηκε τον Έντουαρντ Σάτον, 2ο βαρόνο του Ντάντλεϊ. Είναι πρόγονοι του Ερμπέρ Χούβερ ανάμεσα σε πολλούς άλλους.
* Αικατερίνη Στρέινζγουει, παντρεύτηκε τον Ερρίκο Γκρέυ 4ο βαρόνο Γκρέυ, αλλά δεν απέκτησε παιδιά.

Παντρεύτηκε σε τρίτο γάμο τον Ιωάννη υποκόμη του Μπομόντ, που δολοφονήθηκε το 1460.

Ο τέταρτος και τελευταίος γάμος της ήταν λίγο περίεργος, χαρακτηρίζεται ως *"διαβολικός γάμος"*. Παντρεύτηκε τον Ιωάννη Γούντβιλ, αδελφό της βασίλισσας Ελισάβετ Γούντβιλ, όταν η Αικατερίνη ήταν 65 ετών και ο Ιωάννης μόλις 19. Ο Ιωάννης Γούντβιλ απεβίωσε και εκείνος πριν από την ίδια, καθώς εκτελέστηκε (1469) μετά την *μάχη του Έντζεκοτ* από τον ανιψιό της Ριχάρδο Νέβιλ 16ο κόμη του Γουόρικ την περίοδο ανάκαμψης του Οίκου του Λάνκαστερ. Η ανυπαρξία της οικογένειας της βασίλισσας και η έλλειψη υποστήριξης από τις υψηλές κοινωνικές τάξεις, βοήθησε στην ταχύτατη κατάρρευση του Οίκου της Υόρκης.

Η Αικατερίνη ζούσε ακόμη το 1483, και απεβίωσε σε βαθύτατο γήρας μετά από όλα τα παιδιά της.

## Πρόγονοι




## Παραπομπές


## Πηγές
*Bruce Harrison, The Family Forest Descendants of Lady Joan Beaufort, Millisecond Publishing Company, Inc
*Douglas Richardson, Kimball G. Everingham, Plantagenet ancestry: a study in colonial and medieval families, Genealogical Publishing Com, 2004
*Green, Mary Anne Everett. Letters of Royal and Illustrious Ladies of Great Britain, From the Commencement of the Twelfth Century to the Close of the Reign of Queen Mary. London: H. Colburn, 1846
*Oxford History of England, 1399–1485.
*Ross, Charles Edward IV Eyre and Methuen 1974

## Εξωτερικοί σύνδεσμοι
*[Οικογένεια Νέβιλ](http://www.tudorplace.com.ar/NEVILLE2.htm#Catherine%20NEVILLE%20(D.%20Norfolk))
*Αικατερίνη Νέβιλ

Κατηγορία:Οικογένεια Νέβιλ
Κατηγορία:Αγγλίδες δούκισσες
Βομβιστική επίθεση στο Ναραγιανγκάντζ (2001)

Η **βομβιστική επίθεση στο Ναραγιανγκάντζ** πραγματοποιήθηκε στις 16 Ιουνίου 2001 κατά τη διάρκεια συγκέντρωσης του κόμματος Bangladesh Awami League, στο Ναραγιανγκάντζ, στο Μπαγκλαντές, με αποτέλεσμα το θάνατο 22 ανθρώπων. Ο λόγος που αναφέρθηκε από τους ερευνητές για την επίθεση ήταν ότι ο τοπικός βουλευτής είχε απαγορεύσει ανώτερους ηγέτες του Ισλαμιστικού κόμματος Τζαμαάτ-ε-Ισλάμι Μπαγκλαντές. Η Χαρκάτ-ουλ-Τζιχάντ αλ-Ισλάμι, η οποία υποστηριζόταν από το Τζαμαάτ, αποφάσισε να επιτεθεί στον Σαμίμ Οσμάν, τον τοπικό βουλευτή που συμμετείχε στη συνεδρίαση.

## Επιθέσεις
Στις 16 Ιουνίου 2001 υπήρξε βομβιστική επίθεση σε συνεδρίαση της Μπαγκλαντές Ομάδας Αουάμι στο τοπικό γραφείο του κόμματος στο Ναραγιανγκάντζ του Μπαγκλαντές. Ο τοπικός βουλευτής Σαμίμ Οσμάν τραυματίστηκε στην επίθεση. Η στέγη από λαμαρίνες καταστράφηκε κατά την έκρηξη. Η βόμβα ήταν κάτω από ένα τραπέζι στο γραφείο.

## Δίκη
Τον Απρίλιο του 2001, 27 άνθρωποι είχαν κατηγορηθεί σε υποθέσεις που κατατέθηκαν για βομβιστική επίθεση. Η υπόθεση έκλεισε υπό τη κυβέρνηση του Εθνικιστικού Κόμματος του Μπαγκλαντές. Η υπόθεση άνοιξε εκ νέου το 2009, αφότου ανήλθε στην εξουσία η Ομάδα Αουάμι του Μπανγκλαντές. Η δίκη έχει σταματήσει, επειδή η κατηγορούσα αρχή δεν κατάφερε να φέρει το κατηγορούμενο στο δικαστήριο. Ο μουφτής Χαννάν, ο αρχηγός της Χαρκάτ-ουλ-Τζιχάντ αλ-Ισλάμι είναι υπό κράτηση, αλλά δεν μπορεί να παρουσιαστεί στις ημερομηνίες του δικαστηρίου γιατί είναι κατηγορούμενος σε 51 υποθέσεις σε όλο το Μπαγκλαντές. Αυτό είχε ως αποτέλεσμα να αναβληθεί η δίκη. Δύο από τους κατηγορούμενους είναι στη φυλακή στο Νέο Δελχί της Ινδίας και άλλοι δύο αφέθηκαν ελεύθεροι με εγγύηση.

## Αντιδράσεις

* Η Πρωθυπουργός Σεΐχ Χασίνα δήλωσε ότι "ζητώ από το έθνος να αντισταθεί σε αυτό το είδος της πολιτικής τρομοκρατίας στο όνομα της δημοκρατίας,".

## Παραπομπές


Κατηγορία:Μπανγκλαντές-επέκταση
Κατηγορία:Ναραγιανγκάντζ
Κατηγορία:Τρομοκρατικά γεγονότα
Κατηγορία:Τρομοκρατία
Τσεράγκι Παχάρ

Το **Τσεράγκι Παχάρ** είναι πολιτιστικό και ιστορικό μέρος που βρίσκεται στο Τσιταγκόνγκ του Μπαγκλαντές. Οι περισσότερες από τις πολιτιστικές δραστηριότητες του Τσιταγκόνγκ και συναφείς δραστηριότητες διεξάγονται στο χώρο. Ορισμένα τμήματα της περιοχής Δρόμος Μομίν αποτελούν μέρος του Τσεράγκι Παχάρ.

## Πολιτιστικές δραστηριότητες
αριστερά|μικρογραφία|''Έκθεση Τεχνών Τσεράγκι 2'', μια έκθεση για τον χώρο στο Τσεράγκι Παχάρ το 2013
Οι ποιητές, συγγραφείς, περιοδικοί ακτιβιστές, καλλιτέχνες, μουσικοί, δημοσιογράφοι, δραματουργοί, μοντέλα και εργαζομένοι στον πολιτιστικό τομέα συγκεντρώνονται στον κύκλο Τσεράγκι Παχάρ κάθε μέρα. Το Ποχέλα Μποϊσάχ και το Ποχέλα Φαλγκούν εορτάζονται κάθε χρόνο σε αυτό το μέρος.

Το 2012, μια έκθεση τέχνης για το χώρο που φιλοξενείται στο χώρο, όπου οι νέοι καλλιτέχνες και επιμελητές πειραματίστηκαν με νέες μορφές τέχνης και μέσα ενημέρωσης στις εκθέσεις τους.

## Μέσα μαζικής ενημέρωσης και επικοινωνίας
Πολλές εφημερίδες, συμπεριλαμβανομένων και των ημερήσιων εφημερίδων, των εφημερίδων της αντιπολίτευσης και των εφημερίδων για επιχειρήσεις που εδρεύουν στην Τσιταγκόνγκ δημοσιεύονται από το χώρο. Διάφορα μικρά περιοδικά επίσης δημοσιεύονται και διανέμονται από το Τσεράγκι Παχάρ. Εκτός από τα γραφεία εφημερίδων, πολιτιστικά καταστήματα και καταστήματα βιβλίων μπορούν επίσης να βρεθούν εδώ.

### Εφημερίδες που δημοσιεύονται

* The Daily Azadi
* The Daily Bhorer Kagoj

## Γκαλερί

Αρχείο:Ceragi Pahar.jpg|Πλατεία Τσεράγκι
Αρχείο:Cheragee Art Show 2 (7).jpg|Έκθεση Τεχνών Τσεράγκι 2, 2013


## Παραπομπές


Κατηγορία:Τσιταγκόνγκ